Mag daar van 'n werknemer verwag word om 'n mediese sertifikaat in te dien vanaf dag een van sy afwesigheid?
Nee, daar mag nie van ‘n werknemer verwag word om ‘n mediese  sertifikaat in só ‘n geval in te dien nie. Indien misbruik van die voordeel vermoed word mag ondersoek ingestel word na die beweerde siekte/besering en daar disiplinêr teen hom opgetree word na gelang van die omstandighede. Dit kan dan wel as sanksie oorweeg word. NB: Volgens Sek13 se bewoording kan daar op ‘n mediese sertifikaat aangedring word slegs ná die verloop van twee agtereenvolgende dae se afwesigheid. Die SV13 se omskrywing van die woord dag dui op werkdae. In ‘n geval waar die vakansiedag op ‘n weekdag val en die plaas werk op dié dag, glo ons dat 'n saak uitgemaak kan word dat ‘n werknemer wat die dag vóór en die dag ná die vakansiedag afwesig was in werklikheid drie dae afwesig was en dat daar dus op ‘n mediese sertifikaat aangedring kan word voor betaalde siekteverlof toegestaan word.